Document ID: 32005D0033

KOMISIJAS LĒMUMS
(2005. gada 14. janvāris),
ar ko groza Lēmumu 2001/556/EK attiecībā uz tādu Indijas uzņēmumu iekļaušanu trešo valstu uzņēmumu pagaidu sarakstos, no kuriem dalībvalstis atļauj importēt pārtikas želatīnu
(izziņots ar dokumenta numuru K(2004) 4543)
(Dokuments attiecas uz EEZ)
(2005/33/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. jūnija Lēmumu 95/408/EK par nosacījumiem, ar kādiem uz pārejas periodu izstrādā pagaidu sarakstus ar trešo valstu uzņēmumiem, no kuriem dalībvalstis atļauj ievest dažus dzīvnieku izcelsmes produktus, zvejniecības produktus vai dzīvas gliemenes (1), un jo īpaši tā 2. panta 4. punktu,
tā kā:
(1)
Komisijas 2001. gada 11. jūlija Lēmumā 2001/556/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest pārtikas želatīnu (2), noteikti trešo valstu uzņēmumu pagaidu saraksti, no kuriem dalībvalstis atļauj ievest pārtikas želatīnu.
(2)
Indija ir iesniegusi to uzņēmumu sarakstu, kuri ražo pārtikas želatīnu un kuru atbilstību Kopienas prasībām apstiprina kompetentās iestādes.
(3)
Tādējādi šie uzņēmumi ir jāiekļauj sarakstos, kas minēti Lēmumā 2001/556/EK.
(4)
Tā kā attiecīgo uzņēmumu pārbaude uz vietas vēl nav veikta, importam no šiem uzņēmumiem nevar piemērot mazāku fizisko kontroli saskaņā ar 1997. gada 18. decembra Padomes Direktīvu 97/78/EK, ar ko nosaka veterinārās kontroles organizācijas pamatprincipus attiecībā uz tiem produktiem, kurus Kopienā importē no trešām valstīm (3).
(5)
Tādēļ Lēmums 2001/556/EK ir attiecīgi jāgroza.
(6)
Šajā lēmumā paredzētie pasākumi atbilst Pastāvīgās pārtikas aprites un dzīvnieku veselības komitejas atzinumam,
IR PIEŅĒMUSI ŠO LĒMUMU.
1. pants
Lēmuma 2001/556/EK pielikumu groza saskaņā ar šā lēmuma pielikumu.
2. pants
Šo lēmumu piemēro no 2005. gada 23. janvāra.
3. pants
Šis lēmums ir adresēts visām dalībvalstīm.
Briselē, 2005. gada 14. janvārī

Labels: 0
3
17
18